wickkiey/tamil-wikipedia-chunked huggingface dataset:
# கரிபியக் கடல்

## கரிபியக் கடலின் எல்லை

அனைத்துலக நீர்நிலையியல் நிறுவனம் பின்வருமாறு கரீபியன் கடல் எல்லையை வரையறுக்கிறது:.  
வடக்கிலுள்ள காற்றோட்டக் கால்வாய்-எயிட்டியில் உள்ள பியர்ல் புள்ளியையும் (19°40′வ) காலிட்டா புள்ளியையும் (74°15′மே) இணைக்கும் கால்வாய்.  
மோனா செல்வழியில் - புவேர்ட்டோ ரிக்கோவிலுள்ள அகுயெரியடாவின் (18°31′வ 67°08′மே) கடைகோடி மற்றும் இங்கானோ முனையை இணைக்கும் கால்வாய்.  
கிழக்கு எல்லை: சான் டியாகோ (புவேர்ட்டோ ரிக்கோ) விலிருந்து நெடுவரை வழியாக வடக்கு திசையில் (65°39′மே) 100 அடி ஆழக்கால்வாய் மற்றும் இவ்விடத்திலிருந்து தெற்கும் கிழக்கும். மேலும் இதேபோல அமைந்திருக்கும் அனைத்து தீவுகள், மணல் திட்டுகள், சிறிய அண்டிலிசு பகுதியின் குறுகிய நீர்வழிகள், கலேரா புள்ளிவரை (டிரினிடாட் தீவின் வடகிழக்கில் உள்ள கடைகோடித் தீவு) விரிந்துள்ள பகுதிகள் உள்ளிட்டவையும் கரிபியக் கடலில் அடங்குகின்றன.கலேரா புள்ளியில் தொடங்கி டிரினிடாட் வழியாக கேலியோட்டா புள்ளி (தென்கிழக்கு கடைகோடி) வரை மற்றும் அங்கிருந்து வெனிசுலாவிலுள்ள பாயா புள்ளி (9 ° 32'வ 61 ° 0'மே) வரைக்கும் இக்கடல் பகுதி விரிந்துள்ளது.  
பார்படோசு அதே கண்டத்தின் பரப்பில் உள்ள ஒரு தீவு என்றாலும், பார்படோசு கரீபியன் கடலுக்கு பதிலாக அட்லாண்டிக் பெருங்கடலில் உள்ளதாகக் கருதப்படுகிறது.
# கரிபியக் கடல்

## கடலியல்

கரிபியன் கடலின் நீரியல் உயர் சமச்சீர்மை தன்மையுடன் காணப்படுகிறது. கடலின் மேற்பரப்பில் மாதாந்திர சராசரி வெப்பநிலை ஒவ்வொரு ஆண்டும் மாறுபாடுபவது 3 ° செல்சியசு வெப்பநிலையை தாண்டாது. கடந்த 50 ஆண்டுகளில் கரிபியன் கடலில் வெப்பநிலை குறைவு மாறுபாடுகள் மூன்று நிலைகளில் நிகழ்ந்துள்ளது. 1974-1976 மற்றும் 1984-1986 ஆண்டுகளில் மிகக் குளிரான காலநிலை கட்டமும், இதையடுத்து ஆண்டுக்கு 0.6 செல்சியசு வெப்பநிலை உயர்வு காலகட்டமும் நிகழ்ந்துள்ளது. கரிபியன் கடலின் உவர்ப்புத் தன்மை 3.6%, அடர்த்தி 1,023.5–1,024.0 கிலோகிராம்/மீ3 ஆகும். மேற்பரப்பு கடல் நீரானது நீலமும் பச்சையுமாக அல்லது பச்சையாக காணப்படுகிறது.
# பிரித்தானிய கடல் கடந்த ஆள்புலங்கள்

**பிரித்தானிய கடல்கடந்த ஆட்சிப் பகுதி** என்பது ஐக்கிய இராச்சியம் தனது ஆளுகைக்குட்பட்டதாகக் கருதும் ஆனால் ஐக்கிய இராச்சியத்தின் ஒரு பகுதியாக கருதாத 14 ஆட்சிப்பகுதிகளாகும்.  
2002 ஆம் ஆண்டு பிரித்தானிய கடல்கடந்த ஆட்சிப் பகுதி சட்டத்தின் படி இவ்வாட்சிப்பகுதிகளின் அரசு ஏற்புபெற்ற ஆங்கிலப் பெயர் "British Overseas Territory" என்பதாகும். இப்பெயர் 1981 ஆம் ஆண்டுக்கு முன்னர் *காலனிகள்* அல்லது *முடியாட்சிக்குரிய காலனிகள்* என அழைக்கப்பட்டது. 1981 முதல் 2002 வரை *பிரித்தானியாவின் சார்புப் பகுதிகள்* என அழைக்கப்பட்டன. பிரித்தானிய கடல்கடந்த ஆட்சிப் பகுதிகள் என்பதற்கு வேறு பெயராக **ஐக்கிய இராச்சிய கடல்கடந்த ஆட்சிப் பகுதி** எனவும் அழைக்கப்படுவதுண்டு .
# கேமன் தீவுகள்

**கேமன் தீவுகள்** கரிபியக் கடலில் அமைந்துள்ள பிரித்தானிய கடல்கடந்த ஆட்சிப் பகுதியாகும். இதில் கிராண்ட் கேமன், கேமன் பிரக், லிட்டில் கேமன் என்ற மூன்றுத் தீவுகள் அமைந்துள்ளன. இங்கு கடல்கடந்த நிறுவனங்களுக்காக வரிவிலக்கு அளிக்கப்படுவதால் வெளிநாட்டு முதலீடுகள் அதிகமாக உள்ளது. ஆழ் நீச்சல் சுற்றுலாவிற்கு பிரசித்தமான இடமாகும்.
# சீரியம்

**சீரியம்** *(Cerium)* என்பது Ce என்ற மூலக்கூற்று வாய்ப்பாடு கொண்ட ஒரு தனிமம் ஆகும். இதனுடைய அணுஎண் 58 ஆகும். சீரியத்தில் தொடங்கி லித்துவேத்தியம் வரையுள்ள 14 தனிமங்களும் லாந்தனைடுகள் எனப்படுகின்றன. இவை யாவும் இலந்தனம் தனிமத்துடன் நெருங்கிய தொடர்பு கொண்டிருப்பதால் லாந்தனைடுகள் எனப்படுகின்றன.
# சீரியம்

## பண்புகள்

சீரியம் பார்ப்பதற்கு வெள்ளியைப் போல வெண்மையான தனிமமாகும். மென்மையான இதை கத்தியால் வெட்டலாம். தகடாகவும் அடிக்கலாம். கம்பியாகவும் நீட்டலாம். காற்றில் படநேர்ந்தால் இது தன் பளபளப்பை இழக்கிறது. லாந்தனைடு தொடரில் இரண்டாவது தனிமமான இது +3 என்ற ஆக்சிசனேற்ற நிலையை வெளிப்படுத்துகிறது. விதிவிலக்காக சீரியம் +4 என்ற ஆக்சிசனேற்ற நிலையிலும் நிலைப்புத்தன்மை கொண்டு நீரை ஆக்சிசனேற்றம் செய்யாத தன்மையை வெளிக்காட்டுகிறது. உயிரினச் செயல்பாடுகள் எதையும் சீரியம் கொண்டிருக்கவில்லை. மிகுந்த நச்சுத்தன்மை கொண்ட தனிமமாகவும் இது இல்லை.  
மோனசைட்டு மற்றும் பாசுடனசைட்டு போன்ற கனிமங்களில் மற்ற அரிய-மண் தனிமங்களுடன் எப்பொழுதும் கலந்தே காணப்பட்ட போதிலும் சீரியத்தை அதன் தாதுகளிலிருந்து பிரித்தெடுப்பது எளிதான செயலாகும். ஏனெனில் அதன் தனித்தன்மையான +4 என்ற ஆக்சிசனேற்ற நிலை இதை எளிதாக பிரித்தெடுக்க உதவுகிறது. சீரியத்தைப் போல நியோடிமியம், இலந்தனம், பிரசியோடைமியம் போன்ற தனிமங்களும் லாந்தனைடுகளில் பொதுவானவையாகும். புவி மேலோட்டில் மில்லியனுக்கு 66 பகுதிகள் என்ற அளவில் சிரியம் காணப்படுகிறது. அதிகமாகக் காணப்படும் தனிமங்கள் வரிசையில் இதற்கு 26 ஆவது இடமாகும். குளோரின் அளவில் பாதியாகவும் ஈயத்தைக் காட்டிலும் இது ஐந்து மடங்கும் அதிகமாகும்.  
சுவீடனிலுள்ள பாசுட்னாசில் 1803 ஆம் ஆண்டு யோன் யோக்கோபு பெர்சிலியசு மற்றும் வில்லெம் இசிங்கர் ஆகியோர் கண்டுபிடிக்கப்படவேண்டிய லாந்தனைடுகளில் முதலாவதாக சீரியத்தைக் கண்டுபிடித்தனர். மார்ட்டின் எயின்ரிச் கிளாப்ரோத் செருமனியில் இதைத் தனியாகக் கண்டறிந்தார். 1839 இல் காரல் குசுடாப் மசாண்டர் சீரியத்தை தனித்துப் பிரித்தெடுத்தார். இன்று சீரியமும் அதன் சேர்மங்களும் பல்வேறு பயன்களைக் கொண்டிருக்கின்றன. உதாரணமாக சீரியம்(IV) ஆக்சைடு பளபளப்பான கண்ணாடிகளிலும் வினைவேக மாற்ரியாகவும் பயன்படுத்தப்படுகிறது. சீரியம் உலோகம் பெர்ரோசீரியம் தீமூட்டிகளில் அதனுடைய தானே பற்றிக் கொள்ளும் பண்புக்காகப் பயன்படுத்தப்படுகிறது.
# சீரியம்

## பண்புகள்

### இயற்பியல் பண்புகள்

லாந்தனைடு தொடரில் சீரியம் இரண்டாவது தனிமமாகும். தனிமவரிசை அட்டவணையில் இதன் இடப்புறத்தில் இலந்தனமும் வலப்புறத்தில் பிரசியோடிமியமும் இடம்பெற்றுள்ளன. இதற்கு மேலே ஆக்டினைடான தோரியம் இடம்பெற்றுள்ளது. கம்பியாக நீட்சியடையும் தன்மையை சீரியம் கொண்டிருக்கிறது. இதனுடைய கடினத்தன்மை வெள்ளியை ஒத்ததாக உள்ளது. சீரியத்தின் 58 எலக்ட்ரான்களும் [Xe]4f15d16s2 என்ற எலக்ட்ரான் அமைப்பில் நிரம்பியுள்ளன. வெளிக்கூட்டில் உள்ள 4 எலக்ட்ரான்களும் இணைதிறன் எலக்ட்ரான்களாகும். இலந்தனத்திற்கு அடுத்ததாக உள்ள 4f ஆர்பிட்டல்கள் திடீரென ஒடுங்கி சுருங்குகிறது. இணைதிற எலக்ட்ரான்களின் மீது உட்கருவின் ஈர்ப்பு அதிகரிப்பதால் கூடு ஒடுங்குகிறது அல்லது சுருங்குகிறது. இதனால் அணுப்பருமன் குறைந்து கொண்டே செல்கிறது. இருப்பினும் இவ்விளை சீரியத்தில் போதுமான அளவுக்கு வலிமையாய் இல்லை. எனவே இங்கு 5d துணை ஆர்பிட்டால் நிரம்புகிறது. எஞ்சியிருக்கும் 4f எலக்ட்ரான்கள் மிக வலிமையுடன் பிணைக்கப்பட்டிருப்பதால் பெரும்பாலான லாந்தனைடுகள் மூன்று எலக்ட்ரான்களையே இணைதிறன் எலக்ட்ரான்களாக பயன்படுத்துகின்றன. சீரியம் மட்டும் இதற்கு விதிவிலக்காகும். +4 ஆக்சிசனேற்ற நிலையில் சீரியம் உள்ளது.  
திட்ட அழுத்தத்தில் சீரியத்திற்கு நான்கு புறவேற்றுமை வடிவங்கள் உள்ளன. α முதல் δ: வரையிலான பெயர்கள் அவற்றுக்கு இடப்பட்டுள்ளன :.  
- உயர்வெப்பநிலை வடிவம், δ-சீரியம்- உடல்மைய்ய கனசதுரப் படிக வடிவத்தில் இது காணப்படுகிறது. 726 °செல்சியசு வெப்பநிலைக்கு மேல் இது காணப்படுகிறது.
- நிலையான வடிவம், γ-சீரியம் தோராயமாக அறை வெப்பநிலையில் இது காணப்படுகிறது. முகமையா கனசதுரப் படிக வடிவத்தில் இது உள்ளது.
- சீரியம் இரட்டை அறுகோண நெருக்கப் பொதிவு கட்டமைப்பில் இது காணப்படுகிறது. அறை வெப்பநிலையிலிருந்து -150 பாகை செல்சியசு வெப்பநிலையில் இது காணப்படுகிறது.
- முகமைய்ய கனசதுர வடிவில் காணப்படும் α-சீரியம் நான்காவது புறவேற்றுமை வடிவமாகும். -150 பாகை செல்சியசு வெப்பநிலைக்கும் கீழ் இது காணப்படுகிறது. இதனுடைய அடர்த்தி 8.16கி/செமீ3 ஆகும்.
- உயர் அழுத்தத்தில் இதர திண்மநிலை சீரியம் வடிவங்கள் காணப்படுவதை அருகிலுள்ள நிலை வரைபடம் காட்டுகிறது. சமநிலை மாறு வெப்பம் 75 பாகை செல்சியசு எனக் கருதப்படுகிறது .
# சீரியம்

## பண்புகள்

### வேதிப்பண்புகள்

காரக்கனிம மாழைகளில் ஐரோப்பியம் என்னும் தனிமத்திற்கு அடுத்தாற்போல அதிக வேதியியல் வினையுறுந் தன்மை உடைய தனிமம். காற்று பட்டால் மங்கி விடுகின்றது. மென் காரக் கரைசல்களாலும், மென் மற்றும் கடும் காடிகளாலும் தாக்குறுகின்றது. குளிர்ந்த நீரில் இருந்தால் சீரியம் மெதுவாக ஆக்ஸைடாகும். தூய சீரியத்தை காற்றுபடும் இடத்தில் வைத்து கீறினால் தீப்பிடிக்கக்கூடும்.  
சீரியம் (IV) (சீரிக் ceric) உப்புகள் மஞ்சள் கலந்த சிவப்பாகவோ மஞ்சளாகவோ காணப்படும், ஆனால் சீரியம் (III) (சீரஸ் cerous) உப்புகள் வெண்மையாகவோ நிறமில்லாமலோ இருக்கும். இரண்டு ஆக்ஸைடாகும் நிலைகளில் உள்ளவையும் புற ஊதாக்கதிர்களை நன்றாக உள்ளேற்கின்றன. கண்ணாடிகளில் சீரியம் (III) சேர்த்தால் கண்ணாடியின் ஒளியூடுருவும் பண்பை மாற்றாமல் புற ஊதாக்கதிர்களை உள்ளேற்று கடத்தாமல் தடுக்க உதவுகின்றது. எனவே புற ஊஉதாக்கதிர்களின் வடிகட்டியாக பயன்படுகின்றது. அரிதாக கிடைக்கும் காரக்கனிம கலவைகளில் சீரியம் இருந்தால் அதனை எளிதாக ஒரு சோதனை மூலம் கண்டுபிடிக்கலாம். அமோனியாவும் ஹைட்ரஜன் பெராக்ஸைடும் லாந்த்தனைடு கரைசலில் சேர்த்து அக்கலவையுடன் கூட்டினால், சீரியம் அதில் இருந்தால் கரும் பழுப்பு நிறம் தோன்றும்.
# சீரியம்

## கனிமங்கள்

காரக்கனிம தனிமங்களிலேயே மிக அதிகமாகக் கிடைக்கும் தனிமம் சீரியம்தான். இது நில உருண்டையின் புற ஓட்டின் எடையில் 0.0046% ஆகும். சீரியம் கிடைக்கும் கனிமங்கள்: அல்லனைட் (allanite) அல்லது (ஆர்த்தைட்) என்றழைக்கப்படும் கனிமம் —(Ca, Ce, La, Y)<sub>2</sub>(Al, Fe)<sub>3</sub>(SiO<sub>4</sub>)<sub>3</sub>(OH), மோனசைட்டு (monazite) (Ce, La, Th, Nd, Y)PO<sub>4</sub>, பாசுட்னசைட்டு (bastnasite) (Ce, La, Y)CO<sub>3</sub>F, ஹைட்ராக்ஸைல்பாஸ்ட்னாசைட்(hydroxyl)(bastnasite) (Ce, La, Nd)CO<sub>3</sub>(OH, F), ராப்டொஃவேன்(rhabdophane) (Ce, La, Nd)PO<sub>4</sub>-H<sub>2</sub>O, சிர்க்கோன்(zircon) (ZrSiO<sub>4</sub>), சின்ச்சிசைட் (synchysite) Ca(Ce, La, Nd, Y)(CO<sub>3</sub>)<sub>2</sub>F ஆகும்.மோனாசைட்டும் பாசுட்னசைட்டும் சீரியம் பெறுவதற்கு தற்பொழுது இரண்டு முதன்மையான கனிமங்களாகும்.  
மோனசைட்டு கனிமம் மோனசைட்டு மணல் என்றும் அழைக்கப்படுகிறது. இது சீரியம் மற்றும் இலந்தனம் ஆகியவற்றின் ஆர்த்தோபாசுப்பேட்டுகளும் தோரியாவும் கொண்ட கலவையாகும். தோரியத்தை தயாரிக்க இது பெருமளவில் பயன்படுகிறது.சீரியத்தின் நீரேற்றம் பெற்ற சிலிக்கேட்டு சீரைட்டு எனப்படுகிறது. பாசுட்டனசைட்டில் சிறிதளவு தோரியம் காணப்படுகிறது.
# சராசரி

கணிதம் மற்றும் புள்ளியியலில், **சராசரி** (*Average*) என்பது ஒரு தரவின் தன்மையைக் கிட்டத்தட்ட அதேயளவில் சுட்டிக்காட்டும் ஒரு தனிஎண் மதிப்பாகும். இம்மதிப்பை மையமாகக் கொண்டு தரவின் மதிப்புகள் அமையும் என்பதால் **மையப்போக்கு அளவை** (*measure of central tendency*)எனவும் சராசரி அழைக்கப்படுகிறது.
# சராசரி

## சராசரி வகைகள்

கீழ்க்காணும் ஐந்தும் சராசரியின் முக்கிய வகைகளாகும்:
- கூட்டுச்சராசரி
- இடைநிலையளவு
- முகடு
- பெருக்கல் சராசரி
- இசைச் சராசரி  
இவை ஐந்தில் தரவின் தன்மைக்குப் பொருத்தமான சராசரி காணப்படும். பொதுவாக கூட்டுச் சராசரி ஏற்புடைய சராசரியாகக் கருதப்பட்டாலும், கோட்டமுடைய பரவல்களுக்கு அது பொருத்தமாக இராது. கோட்டமுடைய பரவல்களில் சமவாய்ப்பு மாறியின் பெரும்பான்மையான மதிப்புகளை விட அதன் சில மதிப்புகள் மிக அதிகமானவையாகவும், வேறு சில மிகக் குறைவானவையாகவும் இருக்கும். இதனால் கணக்கிடப்பட்ட கூட்டுச் சராசரியின் மதிப்பானது அப்பரவலின் தன்மையைச் சரியானபடிச் சுட்டும் அளவாக இருக்காது. இதுபோன்ற சந்தர்ப்பங்களில் கூட்டுச் சராசரியை விட இடைநிலையளவு பொருத்தமான அளவையாக இருக்கும். ஏனெனில் இடைநிலையளவு காணும்முறை எல்லையோர மதிப்புகளால் பாதிக்கப்படுவதில்லை.
# சராசரி

## கணக்கிடுதல்

கூட்டுச் சராசரி, பெருக்கல் சராசரி, இசைச் சராசரி ஆகிய மூன்றும் பெரும்பாலும் அதிகமாகப் பயன்படும் சராசரிகளாகும். இவை பித்தாகரசின் சராசரிகள் எனப்படுகின்றன.
# சராசரி

## கணக்கிடுதல்

### கூட்டுச் சராசரி

*a<sub>i</sub>*, *i*&nbsp;=&nbsp;1,&nbsp;...,&nbsp;*n* என்ற *n* எண்கள் தரப்பட்டிருந்தால் அவற்றின் கூட்டுச் சராசரி:  
:<math>AM=\frac{1}{n}\sum_{i=1}^na_i=\frac{a_1+a_2+\cdots+a_n}{n}. </math>  
2, 8 இன் கூட்டுச் சராசரி = (2 + 8) / 2 = 5. இம்மதிப்பு 2 ஐ விடக் குறைவாகவோ 8 ஐவிட அதிகமாகவோ அமையாது.
# சராசரி

## கணக்கிடுதல்

### பெருக்கல் சராசரி

*n* எதிரிலா எண்களின் பெருக்கல் சராசரி, அந்த எண்களின் பெருக்கற்தொகையின் வர்க்கமூலம் ஆகும்.  
*a*<sub>1</sub>,&nbsp;*a*<sub>2</sub>,&nbsp;...,&nbsp;*a*<sub>*n*</sub> ஆகிய *n* எண்களின் பெருக்கல் சராசரி:  
: <math>\text{GM=} \sqrt[n]{\prod_{i=1}^n a_i}=\sqrt[n]{a_1 a_2 \cdots a_n}.</math>  
எடுத்துக்காட்டு:
2, 8 இன் பெருக்கல் சராசரி,
: <math>GM = \sqrt{2 \cdot 8} = 4.</math>  
எடுத்துக்கொள்ளப்பட்ட எண்களின் பெருக்கல் சராசரியை அந்த எண்களின் மடக்கைகளின் கூட்டுச் சராசரியின் எதிர்மடக்கையாகக் கருதலாம்.
# சராசரி

## கணக்கிடுதல்

### இசைச் சராசரி

*a*<sub>1</sub>,&nbsp;*a*<sub>2</sub>,&nbsp;...,&nbsp;*a*<sub>*n*</sub> ஆகிய *n* பூச்சியமில்லா எண்களின் இசைச் சராசரி, அந்த எண்களின் தலைகீழிகளின் கூட்டுச் சராசரியின் தலைகீழியாகும்:  
: <math>HM = \frac{1}{\frac{1}{n}\sum_{i=1}^n \frac{1}{a_i}}=\frac{n}{\frac{1}{a_1}+\frac{1}{a_2}+\cdots+\frac{1}{a_n}}.</math>  
எடுத்துக்காட்டு:
*A* லிருந்து *B* -க்குச் சென்ற பயணத்தின் வேகம் 60&nbsp;கி.மீ./மணி, *B* லிருந்து *A* -க்குத் திரும்பிய பயணத்தின் வேகம் 40&nbsp;கி.மீ./மணி எனில், மொத்தப் பயணத்தின் சராசரி வேகம்:
: <math>\frac{2}{1/60+1/40}=48.</math>
# சராசரி

## கணக்கிடுதல்

### AM, GM, HM மூன்றுக்கிடையேயுள்ள சமனின்மை

தரப்பட்ட நேர் எண்களின் கூட்டுச் சராசரி, பெருக்கல் சராசரி, இசைச் சராசரி ஆகிய மூன்றுக்கும் இடையேயுள்ள சமனின்மைத் தொடர்பு:  
::<math>AM \ge GM \ge HM. \, </math>  
இச்சமனின்மை ஆங்கில எழுத்துக்களின் வரிசைப்படி அமைந்துள்ளதால் இதனை நினைவில் கொள்வது எளிது.
# சராசரி

## கணக்கிடுதல்

### முகடு

தரவின் **முகடு** அல்லது **ஆகாரம்** (*mode*) என்பது அத்தரவில் அடிக்கடி காணப்படும் மதிப்பாகும். இது எளிதாகக் கணிக்கக் கூடிய சராசரி. மற்ற சராசரிகள் போலன்றி எண்வடிவில் அமையாத தரவுகளுக்கு முகடு காணலாம்.  
ஒரு தரவிற்கு ஒரேயொரு முகடு மட்டுமே இருக்கும் என்றில்லை. ஏனென்றால் சமமான அளவில் அதிகமாக காணப்படும் மதிப்புகள் ஒன்றுக்கும் மேற்பட்டதாக அத்தரவில் இருக்கலாம். தரவு நிகழ்வெண் பரவலாக இருந்தால் சமமான மிக அதிகமான நிகழ்வெண் கொண்ட மதிப்புகள் ஒன்றுக்கும் மேற்பட்டு இருக்கலாம். சில சமயங்களில் பரவலின் சமவாய்ப்பு மாறியின் அனைத்து மதிப்புகளுமே இவ்வாறு சம நிகழ்வெண் கொண்டிருக்கலாம். ஒரேயொரு முகடுடைய தரவு *ஒரு முகட்டுத் தரவு* என்றும் இரு முகடுகளையுடைய தரவு *இரு முகட்டுத் தரவு* என்றும் இரண்டுக்கும் மேற்பட்ட முகடுகளையுடைய தரவு *பல முகட்டுத் தரவு* என்றும் அழைக்கப்படும்.
# சராசரி

## கணக்கிடுதல்

### இடைநிலையளவு

தரவின் **இடைநிலையளவு** அல்லது **இடையம்** என்பது தரவின் மதிப்புகளை ஏறு அல்லது இறங்கு வரிசையில் வரிசைப்படுத்தினால் நடுவில் உள்ள மதிப்பைக் குறிக்கும். மதிப்புகளின் எண்ணிக்கை ஒற்றையாக இருந்தால், நடுவில் உள்ள மதிப்பு இடைநிலையளவாக அமையும். மதிப்புகளின் எண்ணிக்கை இரட்டையாக இருந்தால், நடுவில் உள்ள இரண்டு மதிப்புகளின் கூட்டுச்சராசரி இடைநிலையளவாக அமையும். எடுத்துக்கொள்ளப்பட்ட தரவின் உயர்பாதியைக் கீழ்பாதியிலிருந்து பிரிக்கும் மதிப்பாக இடைநிலையளவு இருக்கும்.
# சராசரி

## சார்புகளின் சராசரி மதிப்புகள்

சராசரி எனும் கருத்துருவை சார்புகளுக்கும் நீட்டிக்கலாம். நுண்கணிதத்தில் தொகையிடக்கூடிய சார்பு *ƒ* இன் சராசரி மதிப்பு, [*a*,*b*] இடைவெளியில் பின்வருமாறு வரையறுக்கப்படுகிறது:  
:<math>\overline{f} = \frac{1}{b-a}\int_a^bf(x)\,dx.</math>
# கூட்டுச்சராசரி

கணிதம் மற்றும் புள்ளியியலில், **கூட்டுச்சராசரி** (*Arithmetic mean*) என்பது எடுத்துக்கொள்ளப்பட்ட எண்களின் தொகுப்பில், சமபங்கீட்டு முறையில் காணப்பட்ட நடுநிலை எண்ணைக் குறிப்பதாகும். பெருக்கற் சராசரி, இசைச்சராசரி போன்ற பிற சராசரிகளிலிருந்து வேறுபடுத்திக் காட்டுவதற்காக இச்சராசரி கூட்டுச் சராசரி என்று அழைக்கப்படுகிறது. ஒரு தொகுப்பின் கூட்டுச்சராசரி அத்தொகுப்பிலுள்ள எல்லா எண்களின் கூட்டுத்தொகையை அத்தொகுப்பிலுள்ள மொத்த எண்களின் எண்ணிக்கையால் வகுக்கக் கிடைக்கிறது.  
கூட்டுச்சராசரி = இராசிகளின் கூட்டுத்தொகை / இராசிகளின் எண்ணிக்கை  
கூட்டுச்சராசரி என்பது, மிக குறைந்த இராசியை விடப் பெரியதாகவும், மிக அதிகமான இராசியை விடப் சிறியதாகவும் இருக்கும். வீச்சு அதிகமாக உள்ள தொகுப்பின் கூட்டுச்சராசரி அத்தொகுப்பின் சரியான நடுமதிப்பாக இருக்காது.
# கூட்டுச்சராசரி

## வரையறை

<math>\{a_1,\ldots,a_n\}</math> என்ற தரவின் கூட்டுச் சராசரி <math>A,</math> பின்வருமாறு வரையறுக்கப்படுகிறது:  
:<math>A:=\frac{1}{n}\sum_{i=1}^{n} a_i</math>.  
இது எடுத்துக்கொள்ளப்பட்ட தரவு முழுமைத்தொகுதி எனில் முழுமைத்தொகுதி சராசரி எனவும், தரவு மாதிரித் தரவு எனில் மாதிரிச் சராசரி எனவும் அழைக்கப்படுகிறது. மாறியின் மீது ஒரு கோடிடப்பட்டுக் (<math>\bar{x}</math>) குறிக்கப்படுகிறது.
# கூட்டுச்சராசரி

## பண்புகள்

கூட்டுச்சராசரியின் பண்புகள் அதனை மிகவும் பயனுள்ள மைய நோக்கு அளவுகளில் ஒன்றாக ஆக்குகின்றன.  
- <math>x_1,\dotsc,x_n</math> ஆகிய எண்களின் கூட்டுச்சராசரி *X* எனில்:
:<math>(x_1-X) + \dotsb + (x_n-X) = 0</math>.  
<math>x_i-X</math> என்பது <math>x_i</math> இலிருந்து சராசரி <math>X</math> இன் தொலைவைத் தருவதால், சராசரிக்கு இடதுபுறம் அமைந்துள்ள எண்கள், வலப்புறம் அமைந்துள்ள எண்களுடன் சமநிலைப்படுத்தப்படுகின்றன என இப்பண்பைக் கூறலாம்.  
- <math>x_1,\dotsc,x_n</math> ஆகிய எண்களின் மதிப்பினைக் ஒரே எண் *X* ஆல் குறிப்பதற்கு கூட்டுச்சராசரிதான் சரியான தேர்வாக அமையும்.
- இயல்நிலைப் பரவலின் கூட்டுச்சராசரி அப்பரவலின் இடைநிலையளவு, முகடு இரண்டிற்கும் சமமாக இருக்கும்.
# இடைநிலையளவு

கணிதம் மற்றும் புள்ளியியலில், இராசிகளின் **இடைநிலையளவு** அல்லது **இடையம்**(*median*) என்பது இராசிகளை ஏறு அல்லது இறங்கு வரிசையில் வரிசைப்படுத்தினால் நடுவில் உள்ள இராசியைக் குறிக்கும். இராசிகளின் எண்ணிக்கை ஒற்றையாக இருந்தால், நடுவில் உள்ள இராசி இடைநிலையளவாக அமையும். இராசிகளின் எண்ணிக்கை இரட்டையாக இருந்தால், நடுவில் உள்ள இரண்டு இராசிகளின் கூட்டுச்சராசரி இடைநிலையளவாக அமையும். எடுத்துக்கொள்ளப்பட்ட தரவின் உயர்பாதியைக் கீழ்பாதியிலிருந்து பிரிக்கும் மதிப்பாக இடைநிலையளவு இருக்கும்.
# இடைநிலையளவு

## இடைநிலையளவு காணல்

இடைநிலையளவு காண வேண்டிய தரவு சீர்படா தரவாகவோ அல்லது தொகுக்கப்பட்டத் தரவாகவோ அமையும்.
# இடைநிலையளவு

## சீர்படா தரவு

ஒரு முடிவுறு சீர்படா தரவின் (raw data) இடைநிலையளவைப் பின்வருமாறு காணலாம்:  
தரவிலுள்ள மதிப்புகளின் எண்ணிக்கை N எனில் அவற்றை ஏறு அல்லது இறங்கு வரிசையில் எழுத,  
இடைநிலையளவு = (N/2) + 1 ஆவது உறுப்பு (N ஒற்றை எண்)
:::::::= (N/2), (N/2) + 1 ஆவது உறுப்புகளின் கூட்டுச்சராசரி (N இரட்டை எண்)  
எடுத்துக்காட்டு:  
தரவு: 4, 8, 1, 6, 10 எனில் ஏறுவரிசையில் எழுத,
:1, 4, **6**, 8, 10
மொத்த உறுப்புகளின் எண்ணிக்கை 5, ஒற்றை எண்ணாக உள்ளது.  
:இடைநிலையளவு = **6** (மூன்றாவது உறுப்பு)  
தரவு: 3, 5, 1, 11, 23, 7, 13, 19 எனில் ஏறுவரிசையில் எழுத,
:1, 3, 5, **7, 11,** 13, 19, 23
மொத்த உறுப்புகளின் எண்ணிக்கை 8, இரட்டை எண்ணாக உள்ளது.  
:இடைநிலையளவு = **(7 + 11)/2 = 9** (நான்காவது மற்றும் ஐந்தாவது உறுப்புகளின் சராசரி)
# இடைநிலையளவு

## தொகுக்கப்பட்ட தரவு

தொகுக்கப்பட்ட தரவு (grouped data) நிகழ்வெண் அட்டவணை வடிவில் (தொடர் நிகழ்வெண் பரவல்) தரப்பட்டிருந்தால் அதன் இடைநிலையளவைப் பின்வரும் வாய்ப்பாட்டினைப் பயன்படுத்திக் காணலாம்:  
::இடைநிலையளவு = <math> l + \frac{\frac{N}{2} - m}{f}\times c </math>  
: <math> l </math> = இடைநிலையளவுப் பிரிவின் கீழ்வரம்பு
:<math> m </math> = இடைநிலையளவுப் பிரிவின் சற்றே முந்திய குவிவு நிகழ்வெண்
:<math> f </math> = இடைநிலையளவுப் பிரிவின் நிகழ்வெண்
:<math> N </math> = நிகழ்வெண்களின் கூடுதல்
:<math> c </math> = பிரிவின் நீளம்
# இடைநிலையளவு

## ஆதாரங்கள்

- வணிகக் கணிதம், மேல் நிலை - முதலாம் ஆண்டு, தமிழ் நாட்டுப் பாடநூல் கழகம், சென்னை பக்கம்-298, 301.
# முகடு (கணிதம்)

கணிதம் மற்றும் புள்ளியியலில், தரவின் **முகடு** அல்லது **ஆகாரம்** (*mode*) என்பது அத்தரவில் அடிக்கடி காணப்படும் மதிப்பாகும். கூட்டுச் சராசரி, இடைநிலையளவு போன்று இதுவும் ஒரு மையப்போக்கு அளவையாகும். ஒரு தரவின் தன்மையைப் பிரதிபலிக்கும் தனி மதிப்புகளான மையப்போக்கு அளவைகளில் ஒன்றாக முகடு இருந்தாலும் அது கணிக்கப்படும் முறையால் துல்லியமான அளவையாகக் கொள்ள முடியாது. எனினும் இது எளிதாகக் கணிக்கக் கூடிய ஒரு மையப்போக்கு அளவையாகும்.  
இயற்பியலில் முகடு என்பது அதிர்வின் மையப் புள்ளிக்கு மேலே இருப்பனவாகும்  
இயல்நிலைப் பரவலில் கூட்டுச் சராசரி, இடைநிலையளவு, முகடு மூன்றும் ஒரேயளவாக இருக்கும். ஆனால் அதிகளவு கோட்டமுடையப் பரவலில் (skewed distribution) இவை மூன்றும் வெவ்வேறு மதிப்புகளாக இருக்கும்.  
ஒரு தரவிற்கு ஒரேயொரு முகடு மட்டுமே இருக்கும் என்றில்லை. ஏனென்றால் சமமான அளவில் அதிகமாக காணப்படும் மதிப்புகள் ஒன்றுக்கும் மேற்பட்டதாக அத்தரவில் இருக்கலாம். தரவு நிகழ்வெண் பரவலாக இருந்தால் சமமான மிக அதிகமான நிகழ்வெண் கொண்ட மதிப்புகள் ஒன்றுக்கும் மேற்பட்டு இருக்கலாம். சில சமயங்களில் பரவலின் சமவாய்ப்பு மாறியின் அனைத்து மதிப்புகளுமே இவ்வாறு சம நிகழ்வெண் கொண்டிருக்கலாம். ஒரேயொரு முகடுடைய தரவு *ஒரு முகட்டுத் தரவு* என்றும் இரு முகடுகளையுடைய தரவு *இரு முகட்டுத் தரவு* என்றும் இரண்டுக்கும் மேற்பட்ட முகடுகளையுடைய தரவு *பல முகட்டுத் தரவு* என்றும் அழைக்கப்படும்.
# முகடு (கணிதம்)

## எடுத்துக்காட்டுகள்

முகடு காணப்பட வேண்டிய தரவுகளின் வெவ்வேறுவித அமைப்புகளைப் பொறுத்து காணும் முறைகள் மாறுபடும்.
;சீர்படா தரவு
- [1, 3, 6, 6, 6, 6, 7, 7, 12, 12, 17] -இத்தரவில் ஏனைய மதிப்புகளை விட 6 அதிகமாக 4 முறை காணப்படுவதால் முகடு = **6**. இத்தரவு ஒருமுகட்டுத் தரவு.
- [1, 1, 2, 4, 4] -இத்தரவில் 1, 4 சமமாக 2 முறைகள் காணப்படுவதால் முகடுகள் **1,** **4.** இத்தரவு இருமுகட்டுத் தரவு.  
;தனித்த தொகுப்பாக்கத் தரவு  
| 1 | 8 |  |
| --- | --- | --- |
| 2 | 5 |  |
| 3 | 11 |  |
| 4 | 7 |  |
| 5 | 2 | } இத்தரவின் உயர்ந்தபட்ச நிகழ்வெண் 11. இதற்குரிய x இன் மதிப்பு **3** தரவின் முகடாகும். |  
;தொடர் நிகழ்வெண் பரவல் (தொடர் தொகுப்பாக்கத் தரவு)  
**முகடு** = <math> l + \frac{f_1 - f_0}{2f_1 - (f_0 + f_2)} \times c </math>  
- <math> l </math> = முகடு பிரிவு இடைவெளியின் கீழ்வரம்பு
- <math>f_1 </math>= முகடு பிரிவு இடைவெளிக்கான நிகழ்வெண்
- <math>f_0 </math>=முகடு பிரிவு இடைவெளிக்கு முந்திய இடைவெளிக்கான நிகழ்வெண்
- <math>f_2 </math>=முகடு பிரிவு இடைவெளிக்கு பிந்திய இடைவெளிக்கான நிகழ்வெண்
- <math>c </math>= பிரிவு இடைவெளிகளின் நீளம்
# முகடு (கணிதம்)

## ஆதாரங்கள்

- வணிகக் கணிதம், மேல் நிலை - முதலாம் ஆண்டு, தமிழ் நாட்டுப் பாடநூல் கழகம், சென்னை பக்கம்-298, 303.
# பிரசியோடைமியம்

**பிரசியோடைமியம்** (ஆங்கிலம்: Praseodymium (IPA: or ) ஒரு வேதியியல் தனிமம். இதன் அணுவெண் **59**. இத்தனிமத்தின் அணுக்குறியீடு **Pr**, இதன் அணுக்கருவில் 82 நொதுமிகள் உள்ளன.
# பிரசியோடைமியம்

## குறிப்பிடத்தக்க பண்புகள்

பிரசியோடைமியம் மென்மையான வெண்மையான மாழை. இது லாந்த்தனைடுகள் குழுவைச் சேர்ந்த ஒரு மாழை. இது யூரோப்பியம், லாந்த்தனம், சீரியம், அல்லது நியோடைமியம் ஆகியவற்றை விட காற்றில் அதிகம் அரிப்படையாதது, ஆனால் காற்றில் பசுமை நிறமுடைய ஆக்ஸைடாகின்றது. இதனால் பிரசியோடைமியத்தை எண்ணெய்க்கடையில் வைத்திருப்பர் அல்லது காற்றுபுகா கண்ணாடிக் குமிழுள் வைத்திருப்பர்.
# பிரசியோடைமியம்

## பயன்பாடுகள்

- வானூர்தி இயந்திரங்களைச் செய்ய தேவைப்படும் வலுவான மாழைக்கலவைகளுக்கான பிரசியோடைமியம் மக்னீசியத்துடன் சேர்க்கப்படுகின்றது.
- பிரசியோடைமியம் கரிம மின்பொறி விளக்குகளில் பயன்படுகின்றது. இவ்வகை மின்விளக்குகள் திரைப்படங்கள் நிகழ்ச்சிகளை ஒளிப்பதிவு செய்யும் பொழுது பயன்படுத்தப்படுகின்றது.
- பிரசியோடைமியம் கண்ணாடிகளுக்கும் எனாமல்களுக்கும் மஞ்சள் நிறம் தருகின்றது. .
- கனசதுர படிகவகை சிர்க்கோனியாவுக்கு பசும் மஞ்சள் நிறம் ஊட்டுவதற்கும் பயன்படுத்தப்படுகின்றது.
- பற்றுவைப்புத் தொழிகளில் பயன்படுத்தும் கண்காப்புக் கண்ணாடிகளில் பயன்படுத்தும் டிடிமியம் (didymium) என்பதில் ஒரு கூட்டுப்பொருளாக பிரசியோடைமியம் பயன்படுகின்றது.
- ஆஸ்த்திரேலியாவைச் சேர்ந்த முனைவர் மாத்த்யூ செல்லர்ஸ் (Dr. Matthew Sellars) அவருடைய சோதனைச்சாலையில் பிரசியோடைமியம் கலந்த சிலிக்கேட் படிகத்தில் ஒளியை நொடிக்கு வெறும் சில நூறு மீட்டர்களே செல்லுமாறு ஒளிவிரைவை குறித்துக் காட்டினார். செல்லுமாறு
- பிரசியோடைமியம் கலந்த நிக்கல் (PrNi<sub>5</sub>) மிக வலுவான காந்தவெப்ப விளைவுப் பண்பைக் கொண்டிருப்பதால், இவ்விளைவைப் பயன்படுத்தி அடிப்படை வெப்பநிலை அளவீட்டுக்கோல்ல் சுழி வெப்பநிலைக்கு 1/1000 பாகை அளவுக்கு குளிர்விக்க முடிந்தது..
- ஃவுளூரைடு கண்ணாடியில் பிரசியோடைமியமத்தை மாசூட்டுப் பொருளாய் சேர்த்து ஒளிநார் மிகைப்பிகள் செய்துள்ளனர். Doping Praseodymium in fluoride glass can be used as single mode fiber amplifier
# பிரசியோடைமியம்

## வரலாறு

பிரசியோடைமியம் என்னும் பெயர் கிரேக்க மொழியில் பச்சை என்னும் பொருள்படும் *prasios* மற்றும் இரட்டை என்னும் பொருள்படும் *didymos* என்னும் சொற்களில் இருந்து ஆக்கப்பெற்றது.  
1841 ஆண்டு மோசாண்டர் (Mosander) என்பவர் லாந்த்தனா என்னும் கனிமத்தில் இருந்து டிடிமியம் என்னும் காரக்கனிமப் பொருளைப் பிரித்தெடுத்தார். 1874ல் பெர் டியோடோர் கிளீவ் (Lecoq de Boisbaudran) என்பவர் இந்த டிட்மியம் என்பது இரண்டு தனிமங்கள் கொண்டது என்று முடிவு செய்தார். 1879ல் லெக்காக் டி புவாபவுதிரான் (Lecoq de Boisbaudran) சமர்ஸ்க்கைட் என்னும் கனிமத்தில் இருந்து பெற்ற டிடியத்தில் இருந்து சமாரியம் என்னும் தனிமத்தைப் பிரித்தெடுத்தார். 1885ல், ஆஸ்திரியா நாட்டு வேதியியலாளர் கார்ல் அவெர் வான் வெல்ஸ்பாஃக் (Carl Auer von Welsbach]) டிடியத்தில் இருந்து பிரசியோடைமியம் நியோடைமியம் ஆகிய இரண்டையும் பிரித்தெடுத்தார். இவை வெவ்வேறு நிறமுடைய உப்புகள் ஈன்றன.
# பிரசியோடைமியம்

## கிடைக்கும் மலிவு

பிரசியோடைமியம மிகச் சிறிய அளவிலேயே நில உலகின் புற ஓட்டில் இருந்து கிடைக்கின்றது. மில்லியன் பங்கில் 9.5 பங்கு (ppm) பிரசியோடைமியம ஆகும்.
# பிரசியோடைமியம்

## சேர்மங்கள்

பிரசியோடைமியச் சேர்மங்களில் சில:  
- ஃவுளூரைடுகள்
- PrF<sub>2</sub>
- PrF<sub>3</sub>
- PrF<sub>4</sub>
- குளோரைடுகள்
- PrCl<sub>3</sub>
- புரோமைடுகள்
- PrBr<sub>3</sub>
- Pr<sub>2</sub>Br<sub>5</sub>
- அயோடைடுகள்
- PrI<sub>2</sub>
- PrI<sub>3</sub>
- Pr<sub>2</sub>I<sub>5</sub>
- ஆக்ஸைடுகள்
- PrO<sub>2</sub>
- Pr<sub>2</sub>O<sub>3</sub>
- Pr<sub>6</sub>O<sub>11</sub>
- சல்பைடுகள்
- PrS
- Pr<sub>2</sub>S<sub>3</sub>
- செலீனைடுகள்
- PrSe
- டெலூரைடுகள்
- PrTe
- Pr<sub>2</sub>Te<sub>3</sub>
- நைட்ரைடுகள்
- PrN  
*இவற்றையும் பார்க்க:பிரசியோடைமியம் சேர்மங்கள்.*
# பிரசியோடைமியம்

## ஓரிடத்தான்கள்

Naturally occurring praseodymium is composed of one stable ஓரிடத்தான், <sup>141</sup>Pr. Thirty-eight கதிரியக்க ஓரிடத்தான்s have been characterized with the most stable being <sup>143</sup>Pr with a அரைவாழ்வுக் காலம் of 13.57 days and <sup>142</sup>Pr with a half-life of 19.12 hours. All of the remaining கதிரியக்கம் isotopes have half-lives that are less than 5.985 hours and the majority of these have half-lives that are less than 33 seconds. This element also has six meta states with the most stable being <sup>138m</sup>Pr (t<sub>½</sub> 2.12 hours), <sup>142m</sup>Pr (t<sub>½</sub> 14.6 minutes) and <sup>134m</sup>Pr (t<sub>½</sub> 11 minutes).  
The isotopes of praseodymium range in atomic weight from 120.955 u (<sup>121</sup>Pr) to 158.955 u (<sup>159</sup>Pr). The primary கதிரியக்கம் before the stable isotope, <sup>141</sup>Pr, is electron capture and the primary mode after is பீட்டா சிதைவு. The primary decay products before <sup>141</sup>Pr are element 58 (சீரியம்) isotopes and the primary products after are element 60 (நியோடைமியம்) isotopes.
# பிரசியோடைமியம்

## முற்காப்புக் குறிப்புகள்

மற்ற காரக்கனிம மாழைகள் போலவே பிரசியோடைமியமும் நச்சுத்தன்மை குறைந்த ஒரு பொருள்தான். உயிரினங்களின் இயக்கத்தில் பிரசியோடைமியத்தின் பங்கு ஏதும் இன்னும் அறியப்படவில்லை.
# பிரசியோடைமியம்

## மேற்கோள்கள் உசாத்துணை

- Los Alamos National Laboratory – Praseodymium
# வள்ளுவர்

அரசனின் ஆணையை முரசு அறைந்து அறிவிப்பவன் **வள்ளுவன்** என்னும் செய்தியைக் கம்பர் குறிப்பிடுகிறார்.  
காலத்தைக் கணிக்கும் வல்லுனரை தமிழகத்தில் உள்ள காமங்களில்(கிராமங்களில்) வள்ளுவர் என்றழைப்பர். இவர்கள், கணியர்களைப் போலவே சோதிடம் மற்றும் வானியல் முதலிய கலைகளில் தேர்ச்சிப் பெற்றவர்களாவர். இவர்கள், காலத்தைக் கணிப்பது, நிமித்தம் பார்ப்பது, மழைவருவதைக் கணிப்பது, திருமணத்திற்கு நாள் மற்றும் பொருத்தம் பார்ப்பது, ஒரு குடும்பத்தில் அல்லது ஊரில் நடைபெறும் நல்ல காரியங்கள் கெட்ட காரியங்களுக்கு நேரம் காலம் கணித்துத் தருவது, கணி கேட்டு வருபவர்களுக்கு கணி சொல்வது முதலியவற்றைச் செய்பவர்கள்.
# வள்ளுவர்

## பழக்கவழக்கங்கள்

கலைகள்(அறிவியல்) என்பது மானிட இனத்தின் நன்மைக்குப் பயன்படும் நோக்கத்துடன் கண்டுபிடித்து வளர்க்கப்படுபவை என்பதை உணர்ந்தறிந்த சித்தர்கள், அதன் மூலம் தாங்கள் செய்யும் நன்மையின் மூலம் பயன்பெறும் மக்களிடம் கட்டணம் வாங்கவில்லை. பயன்பெற்றவரே முன்வந்து அவரால் முடிந்தளவு பொருள்(பணம்) அல்லது தானியம் கொடுப்பர். இதற்கு, காணிக்கை என்று பெயர். இவ்வாறு முற்காலங்களில், மக்களுக்கு இலவசமாகத் தீர்வுகளைத் தந்த சித்தர்களைப் போல, வள்ளுவர், வைத்தியர், பூசாரி(குறிசொல்லுபவர்), நாடி சோதிடர் முதலியவர் தாங்கள் கற்றறிந்த கலைகள் மூலம் மக்களுக்குச் செய்யும் நன்மைகளுக்கு கட்டணம் வாங்கும் பழக்கம் முன்னாட்களில் இல்லை. காணிக்கை கொடுக்கும் வழக்கம் மட்டுமே இருந்தது. ஆனால், தற்காலத்தில் சிலர் இக்கலைகள் மூலம் செய்யும் நன்மைக்கு கட்டணம் வாங்கும் வழக்கம் உள்ளது.
# கிறிஸ்துமசு தீவு

**கிறிஸ்துமஸ் தீவு ஆட்சிப்பகுதி** (*Territory of Christmas Island*) இந்தியப் பெருங்கடலில் அமைந்துள்ள அவுஸ்திரேலியாவின் ஒரு சிறிய ஆட்சிப்பகுதியாகும். இது பேர்த் நகரிலிருந்து 2600&nbsp;கி.மீ. (1600&nbsp;மைல்) வடமேற்கிலும் ஜாகார்த்தா நகரிலிருந்து 500&nbsp;கி.மீ. (300 மைல்) தெற்காகவும் அமைந்துள்ளது. இங்கு காணப்படும் சில குடியேற்றங்களில் சுமார் 1600 பேர் வரை வசிக்கின்றனர். இங்கு காணப்படும் புவியியல் இயற்கை அமைப்பு ஆய்வாளர்களின் கவனத்தை ஈர்த்ததாகும். இத்தீவிற்கே உரிய பல உயிரினங்கள் காணப்படுகின்றன. கனிய அகழ்வு இத்தீவின் முக்கிய தொழிற்துறையாக விளங்கி வந்தது. இத்தீவின் மொத்த 135 சதுர கிலோமீட்டர் (52&nbsp;சது&nbsp;மை) பரப்பில் 65% மழைக்காடுகளாகக் காணப்படுகின்றது.
# கிறிஸ்துமசு தீவு

## வரலாறு

1643 ஆம் ஆண்டில் பிரித்தானியக் கிழக்கிந்தியக் கம்பனியைச் சேர்ந்த *ரோயல் மேரி* கப்பலின் தலைவன் கப்டன் வில்லியம் மைனர்சு என்பவர் கிறிஸ்துமசு நாளில் இத்தீவைக் கடந்த போது கிறிஸ்துமசு தீவு எனப் பெயரிட்டார். 1666 ஆம் ஆண்டில் இத்தீவின் வரைபடம் டச்சு நிலப்பட வரைஞர் பீட்டர் கூஸ் என்பவரால் வெளியிடப்பட்ட நிலவரைபடத்தில் வெளியிடப்பட்டது. கூஸ் இத்தீவுக்கு *மோனி* எனப் பெயரிட்டார். இப்பெயர்க்காரணம் பற்றி தெளிவான தகவல்கள் இல்லை. மார்ச் 1688 இல் பிரித்தானியக் கடற்படையைச் சேர்ந்த *சிக்னெட்* கப்பலைச் சேர்ந்த வில்லியம் டேம்பியர் என்பவர் இத்தீவைச் சுற்று வந்ததற்கான பதிவுகள் கிடைக்கப்பட்டன. எவரும் இத்தீவில் வசிப்பதாக அவர் காணவில்லை. டேம்பியரின் கப்பலில் பணியாற்றிய இரு மாலுமிகள் இத்தீவில் முதன் முதலில் இறங்கிய மனிதர்களுக்கான பதிவுகள் கிடைக்கப்பட்டுள்ளன. டானியல் பீக்மன் என்பவர் பின்னர் சென்றதற்கான பதிவுகள் அவரது 1718 ஆம் ஆண்டு வெளியிடப்பட்ட போர்ணியோ தீவுக்கான அவரது பயண நூலில் உள்ளன.
# கிறிஸ்துமசு தீவு

## தேங்காய் நண்டு

இந்த தீவில் அரியவை உயிரினங்கள் அதிகமாக காணப்படுகின்றது. இவற்றில் தேங்காய் நண்டு பிரசித்தி பெற்றதாகும். இந்த வகை நண்டுகள் 3 அடிகள் நீளத்துடன், 4 கிலோ எடைகள் கொண்டதாக உள்ளது. இது தன் ஒரு காலால் ஒரு தேங்காயை உடைக்கும் திறன் படைத்ததாக உள்ளது.
# அருந்ததி

**அருந்ததி** (*Arundhati*) என்பது பின்வருவனவற்றுள் ஏதாவது ஒன்றைக் குறிக்கக்கூடும்.  
- அருந்ததி - வசிட்டரின் மனைவி
- அருந்ததி (விண்மீன்)
- அருந்ததி (நடிகை)
- அருந்ததி ராய் - எழுத்தாளர்
- அருந்ததி சிறீரங்கநாதன் - ஈழத்து கருநாடக, மெல்லிசைப் பாடகர்
# அருந்ததி

## வேறு

- அருந்ததியர் - தலித் இனத்தின் ஒரு பிரிவு
- அருந்ததி (1943 திரைப்படம்)
- அருந்ததி (2009 திரைப்படம்), தெலுங்குத் திரைப்படம்
- அருந்ததி பார்த்தல் - சைவத் திருமணச் சடங்கு  
---
# ஆக்கபூர்வமாகப் பிணக்குகளைத் தீர்ப்பதற்கான பேர்கோப் ஆய்வுநிலையம்

**முரண்பாட்டுக் கற்கைகளுக்கான பேர்கோப் ஆய்வுநிலையம்** 1993 ஆம் ஆண்டு முரண்பாடு ஆய்வுகளுக்கான பேர்கோப் நிலையத்தினரால் சமூக அரசியற் பிரச்சினைகளை ஆக்கபூர்வமான நடைமுறைகள் மூலம் தீர்ப்பதற்காக உருவாக்கப்பட்டது.  
இனம் மற்றும் அரசியல் பிணக்குகளுக்குத் தீர்வு காண, கருத்தியல் கொள்கைக்கும் நடைமுறை நிலைப்பாட்டுக்கும் இடைப்பட்ட ஒரு நிலையை எய்தி அணுகுவது ஆய்வுமையத்தின் குறிக்கோள் ஆகும். இந்நிலையத்தினூடாகச் செய்யப்படும் ஆய்வுகள் ஊடாக முரண்பாட்டில் இருந்து நீங்குவதற்கான எண்ணக்கருக்கள், வழங்கள், கருவிகள் வழங்குகின்றன. இந்த அமைபின் இலட்சியமானது சமானத்தைக் கட்டிக்காப்பதற்கு உதவுவதுடன் அதுபோன்ற வேலைத்திட்டங்களுக்கு ஆதரவளிப்பதும் ஆகும்.  
இவ்வமைப்பின் கற்கைகளுள் பிரதானமானவை எவ்வாறு முரண்பாடு ஒன்றில் இருந்து சமாதானத்தை உருவாக்குவதாகும். இதற்காக சமூகத்தில் எவ்வாறான தூண்டுதல்களை உருவாக்க வேணடும் போன்ற விடயங்களை ஆய்வுசெய்வதாகும். அத்துடன் அரசியற் சக்திகள், மக்கள் குழுக்கள், அரசு அல்லாத சக்திகள் (Non state Actors) போன்றவை எவ்வாறு சிக்கலான இவ்விடயத்திற்கு ஆக்கபூர்வமாகப் பங்களிக்கலாம் என்பதேயாகும்.
# ஆக்கபூர்வமாகப் பிணக்குகளைத் தீர்ப்பதற்கான பேர்கோப் ஆய்வுநிலையம்

## இலங்கை அலுவலகம்

இலங்கை அரசின் அழைப்பின் பேரில் இவ்வலுவலகம் ஆனது 2001 ஆம் ஆண்டு ஜூலை மாதம் உருவாக்கப்பட்டது. இலங்கை அரசு விடுதலைப் புலிகள் பல்வேறு பட்ட சமாதானப் பேச்சுவார்தைகளுக்கமைய பல்வேறு மாற்றங்களை இந்த அமைப்பு ஏற்படுத்திக் கொண்டது. இலங்கையில் இந்த அமைப்பிற்கு வெளிநாட்டு அலுவல்களுக்கான சுவிஸ் சமஷ்டி அமைப்பு, ஜேர்மனியின் பொருளாதார விருத்தி மற்றும் கூட்டுறவு அமைச்சு, ஜேர்மன் தொழில்நுட்ப ஒத்துழைப்பு ஆகிய அமைப்புகள் அனுசரணை வழங்குகின்றன.
# ஆக்கபூர்வமாகப் பிணக்குகளைத் தீர்ப்பதற்கான பேர்கோப் ஆய்வுநிலையம்

## வெளியிணைப்புகள்

- முரண்பாட்டுக் கற்கைகளுக்கான பேர்கொப் ஆய்வு நிலையம் அதிகாரப்பூர்வத்தளம்
- முரண்பாட்டுக் கற்கைகளுக்கான பேர்கொப் ஆய்வு நிலையம் இலங்கைக் கிளையின் அதிகாரப்பூர்வத்தளம்
# ஆக்கபூர்வமாகப் பிணக்குகளைத் தீர்ப்பதற்கான பேர்கோப் ஆய்வுநிலையம்

## உசாத்துணைகள்

<div>  
</div>
# இலந்தனைடு

| அணுவெண் | பெயர் | அணுக்குறியீடு |  |
| --- | --- | --- | --- |
| 57 | இலந்தனம் | La |  |
| 58 | சீரியம் | Ce |  |
| 59 | பிரசியோடைமியம் | Pr |  |
| 60 | நியோடைமியம் | Nd |  |
| 61 | புரோமித்தியம் | Pm |  |
| 62 | சமாரியம் | Sm |  |
| 63 | யூரோப்பியம் | Eu |  |
| 64 | கடோலினியம் | Gd |  |
| 65 | டெர்பியம் | Tb |  |
| 66 | டிசிப்ரோசியம் | Dy |  |
| 67 | ஒல்மியம் | Ho |  |
| 68 | எர்பியம் | Er |  |
| 69 | தூலியம் | Tm |  |
| 70 | இட்டெர்பியம் | Yb |  |
| 71 | லியுதேத்தியம் | Lu | } |
**இலந்தனைடுகள்** *(Lanthanides)* என்பவை இலந்தனம் தனிமத்துடன் நெருங்கிய தொடர்பு கொண்ட வேதியியல் தனிமங்கள் கொண்ட வரிசை இலந்தனைடுகள் எனப்படும். இவ்வரிசையில் உள்ள தனிமங்கள் அணு எண் 57 முதல் அணு எண் 71 வரை உள்ளவை. அதாவது இலந்தனம் முதல் லியுத்தேத்தியம் வரையுள்ள 15 தனிமங்களும் இலந்தனைடுகள் எனப்படுகின்றன.இத்தனிமங்கள் யாவும் ஒரே மாதிரியான இயற்பியல் மற்றும் வேதியியல் பண்புகளைப் பெற்றுள்ளன. இத்தனிமங்களுடன் இசுக்காண்டியம் மற்றும் இரிடியம் தனிமங்களையும் சேர்த்து அருமண் உலோகங்கள் என்கிறார்கள்.
முறைசாரா வேதியியல் குறியீடான Ln என்பதை இலந்தனைடுகளைக் குறிக்கும் பொதுக் குறியீடாக விவாதங்களில் பயன்படுத்துகிறார்கள். இக்குறியீடு எந்தவொரு இலந்தனைடையும் குறிக்கும். இக்குழுவில் உள்ள 15 தனிமங்களில் ஒன்றைத் தவிர அனைத்தும் f- தொகுதித் தனிமங்களாகும். அது இலந்தனம் அல்லது லியுதேத்தியம் இவற்றில் ஒன்றாக இருக்கலாம். அது டி தொகுதி தனிமமாக கருதப்படுகிறது. ஆனால் வேதியியல் ஒற்றுமைகள் காரணமாக அதையும் இக்குழுவில் சேர்த்துக் கொள்கிறார்கள். 14 தனிமங்களின் எலக்ட்ரான்கள் 4 f- ஆர்பிட்டால்களில் படிப்படியாக நிரப்பப்படுகின்றன . இதனால் இவற்றை 4 f- தனிமங்கள் என்றும் அழைக்கிறார்கள். அனைத்து இலந்தனைடு தனிமங்களும் மூவிணைதிற நேர்மின் அயனிகளாக (Ln3+) உருவாகின்றன.இவற்றின் வேதியியல் அயனி ஆரத்தை பொருத்து அமைகிறது. இது இலந்தனம் தொடங்கி லியுதேத்தியம் வரை படிப்படியாகக் குறைகிறது.  
இக்குழுவில் உள்ள தனிமங்கள் யாவும் இலந்தனத்தின் பண்புகளை ஒத்திருப்பதால் இத்தனிமங்களை இலந்தனைடுகள் என்கிறார்கள். சரியாகச் சொல்வதென்றால் இலந்தனம் மற்றும் லியுதேத்தியம் இரண்டையும் 3 ஆவது நெடுங்குழுத் தனிமங்கள் என்றுதான் கூற வேண்டும். ஏனெனில் அவை 5டி கூட்டில் ஓர் இணைதிறன் எலக்ட்ரானைப் பெற்றுள்ளன. இருப்பினும் அவற்றை இலந்தனைடுகள் தொடர்பான விவாதங்களில் இணைத்துக் கொள்கிறார்கள். இலந்தனம், லியுதேத்தியம் இரண்டையும் ஒப்பிடுகையில் பெரும்பாலும் இலந்தனம் இக்குழுவில் இருந்து விலக்கப்படுகிறது. ஏனெனில் இவற்றின் பண்புகள் 3 ஆவது குழுத்தனிமங்களின் பெயருக்கேற்ற வகையில் பொருந்தி இருப்பதுதான் காரணமாகும். இலந்தனம் என்பது இலந்தனம் என்ற தனிமத்தைக் குறிக்குமே ஒழிய அது இலந்தனைடு அல்ல என்று வாதிடுவோரும் உண்டு. ஐயுபிஏசியும் இதன் பயன்பாட்டு கருதியே இக்குழுவில் இதைச் சேர்த்துக் கொண்டுள்ளது  
இலந்தனம் மற்றும் அதைத் தொடர்ந்து வரும் 14 தனிமங்களின் அணு நிறை பேரியம் மற்றும் ஆஃபினியம் தனிமங்களின் நிறைகளுக்கு இடைப்பட்டதாக இருப்பதால் 4f தனிமங்கள் இவ்விரண்டு தனிமங்களுக்கு இடையில் தனிம வரிசை அட்டவணையில் வைக்கப்பட்டுள்ளன. பேரியம் காரமண் உலோகமாகும். இது IIஏ தொகுதி தனிமமாகும். ஆஃபினியம் தைட்டானியம் மற்றும் சிர்க்கோனியம் தனிமங்களின் பண்புகளைப் பெற்றுள்ள IIபி தொகுதி தனிமமாகும். எனவே இவை III pi தொகுதியில் இட்ரியத்திற்கு கீழே வைக்கப்படவேண்டும். இருப்பினும் இவை தனிம வரிசை அட்டவணையின் கீழே அடிப்பகுதியில் 4ஃ தனிமங்கள் என தனியாக வைக்கப்படுகின்றன. அட்டவணையை ஒழுங்குபடுத்தும் நோக்கிலேயே இலந்தனைடுகளும் ஆக்டினைடுகளும் ஆறு மற்றும் ஏழு தொகுதிகளுக்குப் பதிலாக அடியில் தனியாக வைக்கப்பட்டுள்ளன.
# இலந்தனைடு

## பெயரிடல்

புரொமெத்தியம் தவிர்த்த மற்ற இலந்தனைடுகளையும் இசுக்காண்டியம், இட்ரியம் ஆகியவற்றையும் சேர்த்து அருமண் உலோகங்கள் என்ற பெயரால் அழைத்து வந்தனர். ஆனால் இது ஏற்ற கலைச்சொல் இல்லை என்று தூய மற்றும் பயன்முக வேதியியலுக்கான அனைத்துலக ஒன்றியம் (IUPAC) பரித்துரைக்கின்றது. ஏனெனில் இவ்வரிசையில் பல தனிமங்கள் நிறையவே (மலிவாகக்) கிடைக்கின்றன. மேலும் ஆங்கிலக் கலைச்சொல்லில் உள்ள எர்த் என்பது பொதுவாக நீரில் கரையா கடும் கார ஆக்சைடுகளைத் தரும் உலோகங்களை 18 ஆம் நூற்றாண்டுகளில் உருக்குலையில் இட்டு உலோகமாக பிரித்தெடுக்க இயலாத பொருட்களைக் குறிக்கப் பயன்படுத்தினர். அரிதாகக் கிடக்கும் என்று கூறுவது சீரியம் போன்ற தனிமங்களுக்குப் பொருந்தாது, ஏனெனில் அது உலகில் கிடைக்கும் பொருட்களில் 26 ஆவது நிலையில் அதிகமாகக் கிடைக்கும் பொருளாகும். நியோடைமியம் என்னும் தனிமம் தங்கத்தை விட அதிகமாகக் கிடைக்கும் பொருள். சற்று அரிதாகக் கிடைக்கும் தூலியம் கூட அயோடினை விடக் கூடுதலாகக் கிடைக்கின்றது . எனவே அரிதாகக் கிடக்கும் தனிமங்கள் என்னும் சொல்லாட்சி தவிர்க்கப்படவேண்டியது. இலந்தனைடு என்பதைக்காட்டிலும் இலந்தனாய்டு என்னும் சொல்லை IUPAC பரிந்துரைக்கின்றது. இலந்தனாய்டு என்பதன் பொருள் தமிழில் இலந்தனம் போன்றவை'' என்று கூறலாம்.
# இலந்தனைடு

## இயற்பியல் பண்புகள்

இலந்தனைடு தொடரில் உள்ள தனிமங்கள் வெள்ளியைப் போல வெண்மை நிறத்துடன் காணப்படுகின்றன. நேர் மின்சுமை கொண்ட இவை அதிக வினைத்திறன் கொண்டவையாக உள்ளன.
# இலந்தனைடு

## எலக்ட்ரான் ஒழுங்கமைவு

இலந்தனைடுகளின் எலக்ட்ரான் ஒழுங்கமைப்பு முற்றிலுமாக நிறுவப்படவில்லை. பேரியத்தின் எலக்ட்ரான் ஒழுங்கமைப்பு [Xe]]6s2 ஆகும். எனவே இலந்தனம் [Xe]]6s25d1 என இருக்க வேண்டும். எனவே இலந்தனைடுகளின் எலக்ட்ரான் ஒழுங்கமைப்பு [Xe]]6s25d14f 1-14 என்று அமையும். இலந்தனைடுகளின் பொதுவான இனைதிறன் 3 ஆகும்.
# இலந்தனைடு

## ஆக்சிசனேற்ற நிலைகள்

இலந்தனைடுகள் பொதுவாக +3 என்ற ஆக்சிசனேற்ற நிலையைக் கொண்டுள்ளன. +2 மற்றும் +4 என்ற ஆக்சிசனேற்ற நிலைகளைக் கொண்ட இலந்தனைடு சேர்மங்களும் அறியப்படுகின்றன. உதாரணமாக +2 ஆக்சிசனேற்ற நிலையில் சீரியம் டைகுளோரைடும், +4 ஆக்சிசனேற்ற நிலையில் சிரியம் டெட்ராபுளோரைடும் உள்ளன.
# இலந்தனைடு

## நிறங்கள்

+3 ஆக்சிசனேற்ற நிலையில் உள்ள உள்ள இலந்தனைடு அயனிகள் படிகங்களிலும் கரைசல்களிலும் வெவ்வேரு நிறங்களைக் கொண்டுள்ளன. இலந்தனம் அயனியும் லியுதேத்தியம் அயனியும் நிரமற்று உள்ளன.
# இலந்தனைடு

## பிற பண்புகள்

•இலந்தனம் மற்றும் லியுதேத்தியம் தனிமங்கள் தவிர ஏனைய தனிமங்கள் பாராகாந்தத் தன்மையை பெற்றுள்ளன. இவையிரண்டும் டயா காந்தப்பண்புகளை வெளிப்படுத்துகின்றன.
•இலந்தனைடுகளின் குளோரைடுகளும் நைட்ரேட்டுகளும் நீரில் கரைகின்றன. கார்பனேட்டுகளும் புளோரைடுகளும் நீரில் கரைவதில்லை.
•குளிர்ந்த நீருடன் இவை மெதுவாக வினைபுரிகின்றன. சூடுபடுத்துகையில் இலந்தனைடுகள் தீவிரமாக வினைபுரிகின்றன.
# ஆஸ்திரேலிய அண்டார்க்டிக் மண்டலம்

**ஆஸ்திரேலிய அண்டார்க்டிக் மண்டலம்** (, **AAT**) என்பது அண்டார்க்டிக்காவில் ஆஸ்திரேலியாவினால் உரிமை கோரப்பட்ட பிரதேசம் ஆகும். இதுவே அக்கண்டத்தில் நாடொன்றினால் உரிமை கோரப்பட்ட மிகப் பெரிய பிரதேசம் ஆகும்.  
இது தென் அகலாங்கு 60°க்கு தெற்காகவும், கிழக்கு நெட்டாங்குகள் 44°38' க்கும் 160° க்கும் இடையில் அமைந்துள்ள அனைத்துத் தீவுகளையும் பிரதேசங்களையும் அடக்கியுள்ளது. இப்பிரதேசத்தின் மேற்கு மற்றும் கிழக்குப் பகுதிகளைப் பிரிக்கும் அடேலி நிலம் ஆஸ்திரேலியப் பிரதேசத்துக்குச் சொந்தமானதல்ல. இம்மண்டலத்தின் மொத்தப் பரப்பளவு 6,119,818 கி.மீ.² ஆகும். இம்மண்டலத்தில் ஆராய்ச்சி நிலையங்களில் இருக்கும் ஆய்வாளர்கள் தவிர வேறு குடிகள் கிடையாது. ஆஸ்திரேலிய சூழல், நீர் வள திணைக்களத்தின் ஒரு பகுதியான ஆஸ்திரேலிய அண்டார்க்டிக் பிரிவு மூலம் இது நிர்வகிக்கப்படுகிறது. மோசன், டேவிஸ், கேசி ஆகிய மூன்று நிரந்தர ஆய்வு மையங்கள் இங்குள்ளன.
# ஆஸ்திரேலிய அண்டார்க்டிக் மண்டலம்

## உபபிரிவுகள்

இப்பிரதேசம் மேற்கிலிருந்து கிழக்கு வரை ஒன்பது மாவட்டங்களாகப் பிரிக்கப்பட்டுள்ளன:
| 1 | எண்டர்பை நிலம் | 044°38' E | 056°25' E |  |
| --- | --- | --- | --- | --- |
| 2 | கெம்ப் நிலம் | 056°25' E | 059°34' E |  |
| 3 | மாக் ராபர்ட்சன் நிலம் | 059°34' E | 072°35' E |  |
| 4 | இளவரசி எலிசபெத் நிலம் | 072°35' E | 087°43' E |  |
| 5 | இரண்டாம் கைசர் வில்ஹெல்ம் நிலம் | 087°43' E | 091°54' E |  |
| 6 | அரசி மேரி நிலம் | 091°54' E | 100°30' E |  |
| 7 | வில்க்ஸ் நிலம் | 2,600,000 | 100°30' E | 136°11' E |
| 8 | ஐந்தாம் ஜோர்ஜ் நிலம் | 142°02' E | 153°45' E |  |
| 9 | ஓட்ஸ் நிலம் | 153°45' E | 160°00' E |  |
# ஆஸ்திரேலிய அண்டார்க்டிக் மண்டலம்

## வரலாறு

1841, ஜனவரி 9 இல் விக்டோரியா நிலம் முதன் முதலில் பிரித்தானியாவால் உரிமை கோரப்பட்டாது. பின்னர் 1930 இல் எண்டர்பை நிலத்தை பிரித்தானியா கோரியது. 1933 இல் 60° தெற்கே மற்றும் 160 கி - 45 கி பிரதேசம் பிரித்தானீய அரச ஆணையின் படி ஆஸ்திரேலியாவுக்குக் கொடுக்கப்பட்டது. 1947 இல் ஹேர்ட் தீவு மற்றும் மக்டொனால்ட் தீவுகள் பிரதேசத்தை பிரித்தானியா ஆஸ்திரேலியாவுக்கு வழங்கியது. 1954 பெப்ரவரி 13 இல் மோசன் நிலையம் என்ற முதலாவது ஆஸ்திரேலிய ஆய்வு நிலையம் அண்டார்க்டிக்காவில் அமைக்கப்பட்டது.  
ஆஸ்திரேலியாவின் இந்த நிலங்களுக்கான உரிமை கோரலை ஐக்கிய இராச்சியம், நியூசிலாந்து, பிரான்ஸ், நோர்வே ஆகிய நாடுகள் அங்கீகரித்துள்ளன.
# கிலோபைட்டு

**கிலோபைட்டு** என்பது அனைத்துலக முறை அலகுகளின் கிலோ என்னும் முன்னொட்டை பைட்டு என்பதோடு சேர்ப்பதால் உருவானதாகும். இது கணினிகளின் தகவல் அளவு மற்றும் சேமிப்பளவைக் குறிப்பதற்காகப் பயன்படுகின்றது. பொதுவா 1000 அல்லது 1024 என்றவாறு கையாளப்படுகின்றது.  
பொதுவாக் கணினிகளில் அடி இரண்டில் உள்ள எண்களே பாவிக்கப்படுவதால் 2<sup>10</sup> = 1024 ≈ 1000 என்றவாறு எண்ணளவாகக் கருதப்படுகின்றது. எனினும் 1024 ஐயும் 1000 ஐயும் வேறு வேறாக இனம் காண்பதற்காக பொதுவாக 1024 ஐ K (பெரிய எழுத்துக்களிலும்) 1000 ஐச் சிறிய எழுத்துக்களிலும் கையாள்கின்றனர். (K என்பது கெல்வினைக் குறித்தாலும் கூட).
# வார்ப்புரு:HPBooks

;
|abovestyle=background:inherit; font-weight:bold;
|labelstyle=background:inherit; white-space:nowrap;
|above= }
<small>***ஆரி பாட்டர்* நூல்கள்**</small>
|image= }
|caption= }
|label1= ஆசிரியர்
|data1= ஜே. கே. ரௌலிங்
|label2= விளக்குநர்கள்
|data2= }
|label3= வகை
|data3= புனைவு
|label4= வெளியீட்டாளர்கள்
|data4= புலூம்பரி (UK) (2010-தற்போதும்)
ஆர்த்தர் ஏ. லெவின்/
இசுகொலசுடிக்கு (US)
ரெயின்கோசுட்டு (கனடா 1998-2010)
|label5= வெளியீடு
|data5= }
|label6= புத்தக இல.
|data6= }
|label7= விற்பனை
|data7= }
|label8= கதை காலவரிசை
|data8=}
|label9= அத்தியாயங்கள்
|data9= }
|label10= பக்கங்கள்
|data10= }
|label11=
|data11=
|label12= ISBN
|data12 =
|label13= முன் புத்தகம்
|data13=
|label14= பின் புத்தகம்
|data14=
}}<noinclude>  
</noinclude>
# பிரித்தானிய அண்டார்டிக் மண்டலம்

**பிரித்தானிய அண்டார்டிக் மண்டலம்** என்பது ஐக்கிய இராச்சியத்தால் கோரப்படும் அந்தாட்டிக்காவின் ஒரு பகுதியாகும். இது ஒரு பிரித்தானிய கடல்கடந்த ஆட்சிப் பகுதியாகும். இது தென் அகலாங்கு 60°க்கு குறைவனதும் மேற்கு நெட்டாங்குகள் 20°க்கும் 80°க்குமிடைப்பட்ட பகுதியாகும். ஐக்கிய இராச்சியம் முதன்முதலாக 1908 ஆம் ஆண்டு முதன் முதாலாக இப்பகுதிக்கு உரிமக் கோரியது எனினும் இம்மண்டலம் மார்ச் 3, 1962 அன்றே அமைக்கப்பட்டது. 1962 ஆம் ஆண்டுக்கு முன்னர் இம்மண்டலத்தின் பகுதிகள் மூன்று சார்புப் பகுதிகளினால் நிர்வகிக்கப்பட்டது. இம்மண்டலத்தின் சில பகுதிகளை ஆர்ஜென்டீனா சிலி ஆகிய நாடுகளும் உரிமை கோருகின்றன. இம்மண்டலத்தில் பிரித்தானிய அண்டாடிக்கா ஆய்வு நிறுவனத்தின் ஊழியர்கள் மாத்திரமே வசிக்கின்றனர்.
# பிரித்தானிய அண்டார்டிக் மண்டலம்

## வெளியிணைப்புகள்

- UK Foreign Office homepage
- British Antarctic Survey
# பிரித்தானிய இந்தியக் கரைகடந்த ஆள்புலம்

**பிரித்தானிய இந்தியப் பெருங்கடல் மண்டலம்** (ஆங்கிலம்:British Indian Ocean Territory) இந்தியப் பெருங்கடலில் அமைந்துள்ள ஐக்கிய இராச்சியத்தின் பிரித்தானிய கடல்கடந்த ஆட்சிப் பகுதியாகும். இது இந்தோனேசியாவுக்கும் ஆபிரிக்காவுக்குமிடையே அமைந்துள்ளது. இம்மண்டலம் சாகோஸ் தீவுக்கூட்டத்தின் 6 பவளத்தீவுகளைக் கொண்டதாகும். இங்கு காணப்படும் பெரிய தீவான தியேகோ கார்சியாவில் ஐக்கிய இராச்சியமும், ஐக்கிய அமெரிக்க நாடுகளும் இணைந்து நடத்தும் இராணுவத் தளம் அமைந்துள்ளது.
# பிரித்தானிய இந்தியக் கரைகடந்த ஆள்புலம்

## புலப்பெயர்வு முகாம்

இங்கு தியகோ கார்சியாத் தீவிலுள்ள தண்டர் கௌ அகதி முகாமில் பல நூற்றுக் கணக்கான இலங்கைத் தமிழர்கள் அகதிகளாக இருக்கிறார்கள். தண்டர் கௌ அகதி முகாம் 12 சதுர மைல் பரப்பளவுள்ளது. அகதி முகாமுக்கு வெளியே ஒரு திருமனையும் ஒரு தேவாலயமும் ஒரு கோவிலும் இருக்கின்றன. இங்குள்ள பிள்ளைகளுக்கு இலங்கைத் தமிழ்ப் பாடத்திட்டத்திற் கல்வி கற்பிக்கப்படுகிறது. அப்பாடசாலை முகாமுக்கு வெளியே திருமனையில் இயங்குகிறது. தமிழ் மொழி மூல ஆசிரியர்களும் உளவியலாளர்களும் மருத்துவர்களும் ஒரு நீதிமன்றமும் கூட இங்கிருக்கின்றன.
# வார்ப்புரு:Chembox

{
"params": {
"width": {},
"style": {},
"Name": {},
"Reference": {},
"Chembox_ref": {},
"ImageFile": {},
"ImageFile1": {},
"ImageFile2": {},
"ImageFile3": {},
"ImageFileL1": {},
"ImageFileR1": {},
"ImageFileL2": {},
"ImageFileR2": {},
"ImageName": {},
"ImageSize": {},
"ImageAlt": {},
"ImageCaption": {},
"ImageFile_Ref": {},
"ImageName1": {},
"ImageSize1": {},
"ImageAlt1": {},
"ImageCaption1": {},
"ImageFile1_Ref": {},
"ImageNameL1": {},
"ImageSizeL1": {},
"ImageAltL1": {},
"ImageCaptionL1": {},
"ImageFileL1_Ref": {},
"ImageNameR1": {},
"ImageSizeR1": {},
"ImageAltR1": {},
"ImageCaptionR1": {},
"ImageFileR1_Ref": {},
"ImageCaptionLR1": {},
"ImageName2": {},
"ImageSize2": {},
"ImageAlt2": {},
"ImageCaption2": {},
"ImageFile2_Ref": {},
"ImageNameL2": {},
"ImageSizeL2": {},
"ImageAltL2": {},
"ImageCaptionL2": {},
"ImageFileL2_Ref": {},
"ImageNameR2": {},
"ImageSizeR2": {},
"ImageAltR2": {},
"ImageCaptionR2": {},
"ImageFileR2_Ref": {},
"ImageCaptionLR2": {},
"ImageName3": {},
"ImageSize3": {},
"ImageAlt3": {},
"ImageCaption3": {},
"ImageFile3_Ref": {},
"ImageFileL3": {},
"ImageNameL3": {},
"ImageSizeL3": {},
"ImageAltL3": {},
"ImageCaptionL3": {},
"ImageFileL3_Ref": {},
"ImageFileR3": {},
"ImageNameR3": {},
"ImageSizeR3": {},
"ImageAltR3": {},
"ImageCaptionR3": {},
"ImageFileR3_Ref": {},
"ImageCaptionLR3": {},
"ImageCaptionAll": {},
"OtherNames": {},
"IUPACName": {},
"IUPACNames": {},
"PIN": {},
"SystematicName": {},
"Names_ref": {},
"pronounce": {},
"Section1": {},
"Section2": {},
"Section3": {},
"Section4": {},
"Section5": {},
"Section6": {},
"Section7": {},
"Section8": {},
"Section9": {},
"data page pagename": {},
"show_footer": {},
"Verifiedfields": {},
"Watchedfields": {},
"verifiedrevid": {},
"show_ss_note": {},
"show_infobox_ref": {},
"general_note": {}
}
}
</templatedata>
</noinclude>
# விக்கிப்பீடியா:முதற்பக்கக் கட்டுரைகள்/அக்டோபர் 14, 2007

**பனை**, ஒரு மரம் என்று பொதுவாக தமிழில் வழங்கப்படினும், தொல்காப்பியத்தில் குறித்துள்ள படியும், இன்றைய தாவரவியல் அடிப்படையில் குறித்துள்ளபடியும் புல்லினத்தைச் சேர்ந்த ஒரு தாவரமாகும். இதன் தாவரவியற் பெயர் *பொராசஸ் பிலபெலிபேரா* (*Borassus flabellifera*) என்பதாகும்.  
பனைகள் பொதுவாகப் பயிரிடப்படுவதில்லை, இயற்கையிலே தானாகவே வளர்ந்து பெருகுகின்றன. இளம் பனைகள் வடலி என்று அழைக்கப்படுகின்றன. பனை வளர்ந்து முதிர்ச்சியடைவதற்கு 15 ஆண்டுகள் வரை எடுக்கும் எனக் கூறப்படுகிறது. அதன் வயது மனிதனின் சராசரி வயதிலும் கூடியது என்பது குறிப்பிடக்கூடியது. பனைகள் குறிப்பிடத்தக்க வளைவுகள் ஏதுமின்றிச் சுமார் 30 மீட்டர் உயரம் வரை வளரக்கூடியவை. கிளைகளும் கிடையா. இதன் உச்சியில், கிட்டத்தட்ட 30 - 40 வரையான விசிறி வடிவ ஓலைகள் வட்டமாக அமைந்திருக்கும்.  
---  
**கெரார்டு எர்ட்டில்** (Gerhard Ertl) (பிறப்பு. அக்டோபர் 10 1936, பிறப்பிடம் ஸ்டுட்கார்ட்,ஜெர்மனி) ஜெர்மானிய நாட்டு இயல்பிய வேதியியல் அறிஞர். இவர் 2007 ஆம் ஆண்டுக்கான வேதியியல் நோபல் பரிசு பெற்றார். இவர் புகழ்பெற்ற *மாக்ஸ் பிளாங்க் கெசெல்ஷாஃவ்ட்*டின் *ஃவிரிட்ஸ் ஹாபர் இன்ஸ்டியூட்*டில் (Fritz-Haber-Institut der Max-Planck-Gesellschaft) ஓய்வுபெற்ற இயல்பிய வேதியியல் பேராசிரியர் ஆவார்.
# வார்ப்புரு:Chembox Structure

<includeonly></includeonly>
<noinclude>  
This box can be used as a module in the . Copy the column into an existing chembox new, before the first section, and give the section a unigue number (the first line becomes e.g. "| Section8 =
# வார்ப்புரு:Chembox Related

<includeonly></includeonly>
<noinclude>  
This box can be used as a module in the . Copy the column into an existing chembox new, before the first section, and give the section a unigue number (the first line becomes e.g. "| Section8 =
# வார்ப்புரு:R50

<noinclude>  
The chemical-risk **Template:R50** generates the redirection title "R50: Very toxic to aquatic organisms" (as the link text for "R50"), which links to article "List of R-phrases" as the description page for all those R-codes. There are dozens of similar R-phrase templates.  
Also see: - template to link any *rcode*.  
</noinclude>
# பப்கெம்

**பப்கெம்** (Pubchem) என்பது வேதியியல் பொருட்களுக்கான ஒரு தரவுக்களம். இத்தரவுக் களத்தையும் முறைகளையும் ஐக்கிய அமெரிக்க நாடுகளின் நாடளாவிய உயிரியதொழில்நுட்பத் தகவல்கள் மையம் (National Center for Biotechnology Information, (NCBI) என்னும் நிறுவனம் பராமரிக்கின்றது. இந்நிறுவனம் தேசிய நல கழகம், ஐக்கிய அமெரிக்கா நிறுவனத்தின் (National Institutes of Health) கீழ் இயங்கும் அமெரிக்க தேசிய மருத்துவ நூலகம் என்னும் நிறுவத்தின் ஓர் உறுப்பாகும். பப்கெம் தரவுக்களத்தில் இருந்து மில்லியன் கணக்கான வேதியியல் பொருள்களைப் பற்றிய தரவுகளை இலவசமாக இணையவழி பெற இயலும். பப்கெம் (PubChem) தரவுத்தளத்தில் 1000 அணுக்களுக்கு குறைவாக உள்ள மூலக்கூறுகளும், 1000 வேதியியல் பிணைப்புகளுக்கும் குறைவாக உள்ள வேதியியல் பொருள்களைப் பற்றிய உள்ளன. தற்பொழுது 80 வேதியியல் நிறுவனங்கள் பப்கெம்முக்குத் தரவுகளை நல்குகின்றது. 15.7 மில்லியன் வேதியியல் சேர்மங்களைப் பற்றிய செய்துகள் தற்பொழுது உள்ளன. துல்லியமான எண்னை இணைய வழி பார்க்கலாம்]. பலவகையான முறைகளில் தேவையான வேதியியல் பொருளைத் தேடும் வசதியும் உள்ளது.
# பிரித்தானிய கன்னித் தீவுகள்

**பிரித்தானிய கன்னித் தீவுகள்** கரிபியத்தில் போட்ட ரிக்கோவுக்கு கிழக்கில் அமைந்துள்ள பிரித்தானிய கடல்கடந்த மண்டலமாகும். இது கன்னித் தீவுக் கூட்டத்தின் ஒரு பகுதியில் அமைந்துள்ளது தீவுக் கூட்டத்திந் எஞ்சிய பகுதியில் அமெரிக்க வெர்ஜின் தீவுகள் அமைந்துள்ளது. பிரித்தானிய கன்னித் தீவுகளில் டொர்டோலா, வெர்ஜின் கோர்டா, அனேகாடா, ஜோஸ்ட் வன் டைக் என்ற முக்கிய நான்கு தீவுகளும் மேலும் பல சிறிய தீவுகளும் மணல்மேடுகளும் காணப்படுகின்றன. இங்கு அண்ணளவாக 15 தீவுகளில் குடியேற்றங்கள் காணப்படுகின்றன. மண்டலத்தில் காணப்படும் மிகப்பெரிய தீவான டொர்டோலா சுமார் 20 கி.மீ. (சுமார் 12&nbsp;மைல்) நீளமும் 5&nbsp;கி.மீ.(சுமார் 3&nbsp;மைல்) அகலமும் கொண்டதாகும். இம்மண்டல அண்ணளவாக 22,000 மக்களைக் கொண்டுள்ளது இதில் சுமார் 18,000 பேர் டொர்டோலாவில் வசிக்கின்றனர். மண்டலத்தில் தலைந்கரான ரோட் டவுண் டொர்டோலாவில் அமைந்துள்ளது.